Aalborg Stiftstidende, 1837-08-31
Blandinger. Nr. 101 af den norske Rigstidende indeholder en Afhandling over Udvandringerne til Amerika. Efterat Forfatteren har fortalt, at Rew=Yorks Regjering har forandret Kopskatten for hver Jndvandrer fra 4 til 10 Dollarer, hvilket, da de øvrige nordamerikanske Stater sikkert snart ville følge dette Exempel, ved noget vil hæmme Udvandringerne, yttrer han sig i Henseende til Udvandringerne fra Norge paa følgende Maade: Men ingenlunde vil det tilbageholde den Bemidlede, der ønsker at emigrere, og af dem, der i Foraaret forlode Norge, vare adskillige Personer temmelig vel forsynede med Penge, ligesom der fortælles, at mange have ifinde at følge de Afreistes Exempel, gjøre alt sit Gods i Guld og dermed drage afsted hover Havet, hvis de faae nogenlunde tilfredsstillende Efterretninger fra de Afreiste. Det maa sikkerlig være enhver Fædrelandsvens inderligste Ønske, at de Efterretninger, der ventes fra de emigrerede Landsmænd, maatte blive sandfærdigen og samvittighedsfuldt afgivne, thi mange Medborgeres lykkelige eller ulykkelige Fremtid vil deraf afhænge. Man bør vistnok hverken forbyde eller engang søge at lægge Hindringer iveien for den Borger, som ønsker at emigrere fra det Land, hvor han er født og fostret; thi Fødelandskjærligheden holder ham nok tilbage, saalænge han ei troer, at der er ulige større Fordele og Behageligheder at vinde ved Forandring af Fædreland; men der bør gjøres, hvad der gjøres kan, for at tilveiebringe de fornødne Oplysninger, for at ikke Landets Jndvaanere, forlokkede og forledede af falske og urigtige Beretninger af overdrevne Skildringer, skulle bestemme sig til Foretagender, de først ville komme til at angre, naar det er forsilde, at de ei skulle komme til at forlade et Land, hvortil Barndomsminder af forskjellige Jnteresser knytte dem, et Land, der sandelig i mange Henseender maa henregnes til et af de lykkeligere, og hvor fremadskridende Cultur og Oplysning berettiger til Haabet og tiltagende Velstand, alene i det uvisse Haab om at faae det bedre i et andet Himmelstrøg, hvor maaske Besværligheder og Ubehageligheder vente dem, som de aldrig have drømt om, og hvorom de ikke have været vel nok underrettede, for at kunne tage de fornødne Forholdsregler. - Regjeringen har heller ikke været uopmærksom herpaa, og har, blandt Andet, søgt at erholde Oplysninger gjennem den norske og svenske Consul i Amerika; men et Spørgsmaal er det, om de Oplysninger, som paa denne Maade erholdes: ville være istand til at overbevise vore udvandrings lystne Bønder. Have de nemlig gjennem Personer, af deres egen Stand hørt modsatte Beretninger, og kommer der blot nogenlunde tilfredsstillende Efterretninger fra de forhen Udvandrede, saa ville de Beretninger, man af officiel Vei erhverver, neppe finde Gehør blandt dem, eller idet mindste ikke tillægges fornøden Vægt. Derimod, om man lod Almuen paa tvende af de Steder, hvor Emigrantlysten er størst - f. Ex. i Hardanger og Tellemarken - udvælge, hver een Mand, der var i Besiddelse af Almuens Tiltro og Agtelse, men som, uden at være blottet, for Kundskaber, dog selv var en Almuesmand; der, som man gjorde dette, og lode disse tvende Mænd, i Forening med en dannet Mand, der havde et nogenlunde practiskt Blik og Kiendskab til vore Bønders Tænkemaade og oeconomiske Forfatning, med offentlig Understøttelse reise til Amerika, undersøge Forholdenne nøie, besøge de norske Colonister og see, hvorledes de i alle Henseender havde det, kort sagt, anstille de fornødne Undersøgelser paa en fornuftig og omhyggelig Maade, saaledes som man kunde vente, naar en dannet Mand fulgte med og ledede disse, saa vilde de sandsynligviis, ved deres Tilbagekomst, udøve en gavnlig Jndflydelse paa deres Landsmænd, som nu igjennem deres egne Folk vilde kunne faaes fuldkommen paalidelige og tilstrækkelige Efterretninger; thi da først kunde man gjøre Regning paa, at de vilde fæste Lid til disse, naar de meddeles dem at Folk af deres egen Midte, som de selv havde udvalgt, Neppe ville de hertil medgaaende Udgifter af nogen Fordomsfri ansees for spildte, da rimeligviis herved vilde opnaaes, at mange af vore Landsmænd undgik en sørgelig Skjæbne og uheldig Fremtid, som lettelige kunde blive deres Lod, naar de saaledes i Flok og Mængde skulde begive sig ud i fremmede Lande, vilde ledede af falske og unøiagtige Oplysninger om de sande Forhold.